Hoërskool Zwartkop slaag vanjaar daarin om vir die 5de opeenvolgende jaar die trofee vir die Kleinsporte in te palm. Hierdie Kleinsport-wenners word bepaal deur die somtotaal van die uitslag van die volgende sporte: Skaak, Tennis, Landloop, Seunshokkie en Gholf. Elke Zwarrie het baie hard gewerk om met hierdie gesogte trofee te kan spog.
Die Rugby-, Netbal- en Hokkie uitslae word bygereken by die Kleinsporte om die algehele wenner van die PUK Prestige Sportreeks te bepaal. Die 16 skole word in ŉ ranglys volgens die finale uitslae van 1-16 geplaas.
Mnr. Fielies Coetzee, Sporthoof by Hoërskool Zwartkop, het met trots die trofee in ontvangs geneem.
Hierdie Gr.9-span wen die Oppietongaf Redenaarskompetisie in die afdeling: Afrikaans Voorbereid. KULTUUR | laerskool-walvisbaai
Kultuur speel 'n belangrike rol by enige skool. Deur skoolkultuur te ontwikkel, verbeter dit leerlinge se selfbeeld en bevorder dit sukses. Kultuur definieer karakter en stel bepaalde standaarde en skep so verwagtinge vir aanvaarbare gedrag.
Hierdie jaar is ons eie koor onder leiding van die befaamde Theo Cookson, koorleier van die Mascato jeugkoor, gestig. Die koor bestaan uit bykans 50 entoesiastiese koorlede met ‘n gedeelde liefde vir musiek, sang en harmonie.
Een van die hoogtepunte op ons kultuurkalender is die jaarlikse Mnr. en Mej. Laerskool Walvisbaai. Hier word die klem nie net op skoonheid en mooi rokke gele nie, maar word daar van deelnemers verwag om hul eie uitrustings van rommel te skep. So is daar ‘n klemverskuiwing van materialisme na kreatiwiteit, Dit bevorder in die proses ook die bewustheid van herwinning.
Met die groei in ons kultuuraktiwiteite is dit hierdie jaar vir ons moontlik om aan die NAPSO-kultuurfees deel te neem. Daar word leerlinge vir elke kategorie en genre ingeskryf, Dit bied vir die groot verskeidenheid talentvolle leerlinge van ons skool ‘n platform om op te tree en dit is die ideale geleentheid om erkenning daarvoor te kry.